Mégis eladták a BÁV-ot
A Magyar Fejlesztési Bank Rt. értékesítette 94,521 százalékos részvénycsomagját a BÁV Bizományi Kereskedőház és Záloghitel Rt-ben. A BÁV fő - 48,26 százalékos - tulajdonosa a kormány gyorsforgalmi úthálózat-fejlesztési programjában meghatározó szerepet játszó Vegyépszer Rt.-hez köthető Pro-Cash Rt. lett, az OTP Bank Rt.-nek a papírok 46,25 százaléka jutott - közölte a Népszabadság.
Az MFB - MTI által ismertetett - közleménye szerint a BÁV Rt. értékesítésére a pénzintézetnél zajló folyamatos portfoliótisztítás keretében került sor. A nagy múltú, a záloghitelezési piacon domináns cég iránti vételi szándékát korábban több társaság is kinyilvánította. A közlemény emlékeztet arra, hogy az OTP Bank már több évvel ezelőtt is kedvező befektetési lehetőséget látott a BÁV Rt.-ben. A legnagyobb hazai bankcsoport a közelmúltban újabb számításokat végzett a társaság állami tulajdonban lévő részvényeinek teljes, vagy részbeni megvásárlására.

Módosított, ez bejött

Végleges ajánlatát az OTP Bank március közepén nyújtotta be a BÁV 2 milliárd 200 milliós jegyzett tőkéjének 46,255 százalékát megtestesítő törzsrészvény megvásárlására. A közlemény beszámol arról, hogy az MFB-hez korábban érkezett ajánlatok egyikét az Inforg csoport, a kormány gyorsforgalmi úthálózat-fejlesztési programjában meghatározó szerepet játszó Vegyépszer Rt.-hez több szállal kötődő, Nánásy Csaba által irányított vállalkozás tette az MFB által kezelt teljes részvénycsomag megvásárlására - írja a Népszabadság. Végül azonban az Inforg Rt. és annak százszázalékos tulajdonában lévő Gulden-Co Kft által, 20 millió forintos alaptőkével, idén február 5-én létrehozott Pro-Cash Vagyonkezelő Rt. módosított ajánlatán, és beérte a BÁV-papírok 48,265 százalékával.

-   Találd meg Te is az eladó luxus ingatlanokat a térképen!
-   Otthonos lakások a térképen. Találd meg Te is a legszebbeket.
-   Ingatlant befektetésnek, Budapesten. Most megéri, keress az eladók között az Otthontérképen.
gazdasag Magyar